รัฐบาลไทย-ข่าวทำเนียบรัฐบาล-รมว.ยุติธรรม มอบผู้ช่วยรัฐมนตรีประจำกระทรวงยุติธรรม พร้อมคณะลงพื้นที่สร้างสุขจังหวัดหนองบัวลำภู พร้อมเยี่ยมและให้กำลังใจครอบครัวผู้เสียหายกรณีผู้นำครอบครัวฆาตกรรมสมาชิกในครอบครัว จ
วันศุกร์ที่ 10 มกราคม 2563
รมว.ยุติธรรม มอบผู้ช่วยรัฐมนตรีประจํากระทรวงยุติธรรม พร้อมคณะลงพื้นที่สร้างสุขจังหวัดหนองบัวลําภู พร้อมเยี่ยมและให้กําลังใจครอบครัวผู้เสียหายกรณีผู้นําครอบครัวฆาตกรรมสมาชิกในครอบครัว จ
รมว.ยุติธรรม มอบผู้ช่วยรัฐมนตรีประจํากระทรวงยุติธรรม พร้อมคณะลงพื้นที่สร้างสุขจังหวัดหนองบัวลําภู พร้อมเยี่ยมและให้กําลังใจครอบครัวผู้เสียหายกรณีผู้นําครอบครัวฆาตกรรมสมาชิกในครอบครัว จังหวัดอุดรธานี
ในวันพุธที่ ๘ มกราคม ๒๕๖๓ นายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบหมายให้ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ลงพื้นที่จังหวัดหนองบัวลําภู เพื่อเป็นประธานในพิธีเปิดโครงการกิจกรรมส่งเสริมอาชีพผู้ต้องขังเรือนจําชั่วคราวบ้านห้วยเตย ณ วัดพัชรกิติยาภาราม บ้านเฟ็กเฟื้อย ตําบลหนองหว้า อําเภอเมืองหนองบัวลําภู จังหวัดหนองบัวลําภู โดยมี นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายธปภัค บูรณสิงห์ ผู้อํานวยการกองส่งเสริมการระงับข้อพิพาท ร่วมติดตามลงพื้นที่ดังกล่าว ในการนี้พระราชวชิรธาดา เจ้าคณะจังหวัดหนองบัวลําภู ในฐานะผู้รับผิดชอบโครงการ ร่วมกับมูลนิธิชัยพัฒนา นายเวียงชัย แก้วพินิจ รองผู้ว่าราชการจังหวัดหนองบัวลําภู นายแพทย์ศราวุธ สันตินันตรักษ์ นายกองค์การบริหารส่วนจังหวัดหนองบัวลําภู ดร.ศักดิ์พงศ์ หอมหวล ผู้แทนจากมูลนิธิชัยพัฒนา ผู้บริหารส่วนราชการสังกัดกระทรวงยุติธรรมในพื้นที่จังหวัดหนองบัวลําภู และอุดรธานี ประกอบด้วย นายมิตรารุณห์ พรมอินทร์ ผู้บัญชาการเรือนจําจังหวัดหนองบัวลําภู นางสาวสายพิรุณ วัฒนวงศ์สันติ ผู้อํานวยการสํานักงานบังคับคดีจังหวัดหนองบัวลําภู นายชูชาติ สนิท พนักงานคุมประพฤติชํานาญการ รักษาราชการแทนผู้อํานวยการสํานักงานคุมประพฤติจังหวัดหนองบัวลําภู นายธีรชัย บัวเข็ม พนักงานคุมประพฤติชํานาญการ รักษาราชการแทนผู้อํานวยการสถานพินิจและคุ้มครองเด็กและเยาวชนจังหวัดหนองบัวลําภู นางสาวจักษณา ปัญญาสิทธิ์ ผู้อํานวยการสํานักงานยุติธรรมจังหวัดอุดรธานี ร่วมให้การต้อนรับ
ซึ่งได้มีการเยี่ยมชมสถานที่สําคัญภายในวัด พร้อมทั้งตรวจเยี่ยมฐานการฝึกอาชีพให้กับผู้ต้องขัง ประกอบด้วย ฐานเรียนรู้งานดิน ฐานเรียนรู้งานปูนปั้น ฐานเรียนรู้แปลงเกษตร ๑ ไร่ ๑ แสน ฐานการเรียนรู้การเลี้ยงไก่พันธุ์ไข่ และฐานการเรียนรู้การเลี้ยงแพะ และตรวจเยี่ยมเรือนจําชั่วคราวบ้านห้วยเตย สังกัดเรือนจําจังหวัดหนองบัวลําภู
จากนั้นในช่วงเวลา ๑๓.๐๐ - ๑๔.๐๐ น. เข้าตรวจเยี่ยมเรือนจําจังหวัดหนองบัวลําภู และร่วมประชุมกับหัวหน้าส่วนราชการในสังกัดกระทรวงยุติธรรม ณ ห้องประชุมเรือนจําจังหวัดหนองบัวลําภู
ต่อจากนั้นในเวลา ๑๕.๐๐ - ๑๖.๐๐ น. นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม พร้อมด้วยนายเรืองศักดิ์ สุวารี อธิบดีกรมคุ้มครองสิทธิและเสรีภาพ ได้ร่วมลงพื้นที่ติดตามนิเทศผลการดําเนินงานและให้กําลังใจคณะกรรมการศูนย์ไกล่เกลี่ยระงับข้อพาทภาคประชาชนตําบลกุดแห่ อําเภอนากลาง จังหวัดหนองบัวลําภู โดยมีผู้แทนส่วนราชการ ผู้นําชุมชน รวมทั้งประชาชนในพื้นที่ให้การต้อนรับ
และในเวลา ๑๘.๐๐ น. นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม และนายเรืองศักดิ์ สุวารี อธิบดีกรมคุ้มครองสิทธิและเสรีภาพ ร่วมกับหน่วยงานในพื้นที่ ตํารวจ ปกครอง อบต.ได้เดินทางลงพื้นที่ไปยังองค์การบริหารส่วนตําบลเชียงหวาง อําเภอเพ็ญ จังหวัดอุดรธานี เพื่อรุดเยี่ยมและให้กําลังใจกับครอบครัวของผู้เสียหาย จากกรณีเกิดเหตุสลดผู้นําครอบครัวฆาตกรรมสมาชิกในครอบครัวจากนั้นได้ฆ่าตัวตายตาม สาเหตุเนื่องจากเครียดเกี่ยวกับปัญหาหนี้สิน ในการนี้ ผู้ช่วยรัฐมนตรีประจํากระทรวงยุติธรรม ได้มอบเงินช่วยเหลือส่วนตัว จํานวน ๕,๐๐๐ บาทให้กับทายาทของผู้เสียชีวิต จํานวน ๓ ราย ทั้งนี้ กรมคุ้มครองสิทธิและเสรีภาพ ได้ร่วมกับสํานักงานยุติธรรมจังหวัดอุดรธานีเร่งดําเนินการนําเรื่องของผู้เสียหายเข้าประชุมคณะอนุกรรมการพิจารณาค่าตอบแทนผู้เสียหายและจําเลยในคดีอาญาประจําจังหวัดอุดรธานี เพื่อให้การเยียวยาทายาทผู้เสียหายต่อไป
อนึ่ง พลเอก ประยุทธ์ จันทร์โอชา นายกรัฐมนตรี รวมทั้งพลเอก ประวิตร วงษ์สุวรรณ รองนายกรัฐมนตรี ได้ให้ความสําคัญกับการแก้ไขปัญหาความเดือดร้อนของประชาชน และนายสมศักดิ์ เทพสุทิน รัฐมนตรีว่าการกระทรวงยุติธรรม ได้เน้นย้ําให้ดําเนินงานยุติธรรมเชิงรุก สร้างสุขให้ประชาชน เพื่อให้ความเป็นธรรมกับประชาชนอย่างเสมอภาคทุกชนชั้น